เลือดแท้งคุกคามมีลักษณะยังไงหรอคะ เลือดไหลต่อเนื่องมั้ยคะ
สวัสดีค่ะ ภาวะการเเท้งคุกคาม (Threathened abortion) ก่อนอื่นที่จะวินิจฉัยภาวะนี้ คือ การตั้งครรภ์ที่อายุครรภ์น้อยกว่า 20 สัปดาห์ เเล้วควรได้รับการตรวจยืนยันภาวะการตั้งครรภ์ ว่าเป็นการตั้งครรภ์ที่ปกติในมดลูกก่อน และไม่มีการตั้งครรภ์ที่ผิดปกติ เช่น การตั้งครรภ์นอกมดลูกอาจการที่มักทำให้สงสัย ภาวะเเท้งคุกคาม คือการที่มีเลือดออกค่ะ ไม่ว่าจะเป็นเลือดสด หรือเลือดเก่าๆ ถ้ามีแนะนำให้ไปพบสูตินรีเเพทย์ก่อนค่ะ เพื่อการตรวจภายใน เเละตรวจอัลตราซาวน์เพื่อยืนยันตำเเหน่งของถุงการตั้งครรภ์ เนื่องจากการแท้งมีหลายแบบ ทั้งการแท้งคุกคาม ซึ่งคือการที่มีเลือดออก แต่ว่าถุงการตั้งครรภ์ยังอยู่ เเละสามารถดำเนินการตั้งครรภ์ต่อไปได้หรือเป็นการแท้งครบ ที่ไม่มีถุงการตั้งครรภ์ในมดลูกแล้ว นอกจากนั้น ยังอาจเป็นการแท้งไม่ครบที่ยังเหลือชิ้นส่วนของการตั้งครรภ์อยู่ ซึ่งอาจต้องอาศัยการขูดมดลูกต่อหลังจากที่เลือดออกส่วนการที่เลือดไหลต่อเนื่อง จะถือว่าภาวะเเท้งคุกคามยังคงดำเนินอยู่ค่ะ จนเมื่อเลือดหยุดถึงจะบอกว่าปลอดภัยค่ะแนะนำว่าถ้าสงสัยอาการนี้ ควรมาตรวจเพื่อให้ทราบการวินิจฉัยที่แน่นอนค่ะ เพราะนอกเหนือจากการแท้ง การที่มีเลือดออกในขณะที่มีการตั้งครรภ์ ยังต้องมาตรวจเพื่อให้มีความแน่ใจว่าไม่ใช่ท้องนอกมดลูกค่ะ ซึ่งจะถือว่าเป็นภาวะอันตรายที่ต้องได้รับการรักษาค่ะ